GEL บวกแรง 10% นิวไฮรอบ 3 ปี ลุ้นปีนี้เทิร์นอะราวด์ ตุน Backlog แน่นเฉียด 3 พันลบ.
GEL บวกแรง 10% นิวไฮรอบ 3 ปี ลุ้นปีนี้เทิร์นอะราวด์ ตุน Backlog แน่นเฉียด 3 พันลบ.
20 เม.ย. 2564

ผู้สื่อข่าวรายงานว่า บริษัท เจนเนอรัล เอนจิเนียริ่ง จำกัด (มหาชน) หรือ GEL ณ 15.04 น. อยู่ที่ระดับ 0.42 บาท บวก 0.04 บาท หรือ 10.53% ด้วยมูลค่าซื้อขาย 25.79 ล้านบาท ราคาหุ้นนิวไฮในรอบ 3 ปี 3 เดือน โดยเทียบตั้งแต่หุ้นยืนที่ระดับ 0.42 บาท เมื่อวันที่ 27ธ.ค.60

อนึ่งก่อนหน้านี้นายธิติพงศ์ ตั้งพูนผลวิวัฒน์ ประธานเจ้าหน้าที่บริหาร GEL เปิดเผยว่า แนวโน้มผลการดำเนินงานในช่วงปี 2564 คาดว่าจะกลับมาเทิร์นอะราวด์ จากอานิสงส์ภาครัฐขยายการลงทุนในโครงการขนาดใหญ่
โดยในปีนี้บริษัทตั้งเป้ารายได้ปีนี้อยู่ที่ราว 3 พันล้านบาท ทั้งนี้ปัจจุบันบริษัทมีงานในมือ (Backlog) มูลค่ากว่า 2,700 ล้านบาท ซึ่งจะทยอยรับรู้รายได้อย่างต่อเนื่องนอกจากนี้ในปี 2564 บริษัทยังเตรียมพร้อมเข้าร่วมประมูลงานเมกะโปรเจคเพิ่มเติม